Etazini: Chanm Depite yo Konvoke Minis Jistis la sou Entèvansyon l nan Dosye Roger Stone nan
fevriye 13, 2020
Minis Jistis Etazini an William Barr nan Depatman Jistis la nan Washington D. C. Foto: 13 janvye 2020.
Isit Ozetazuni, minis jistis la, William Barr, gen pou l vin bay yon depozisyon devan komite jiridik chanm bas la nan mwa kap vini la a nan kad apèl moun ap lanse tribò babò pou louvri yon ankèt sou enfliyans Prezidan Donald Trump ap eseye egzèse sou depatman jistis la ansanm ak sistèm jidisyè ameriken an.
Prezidan komite jiridik chanm bas la, depite Demokrat Jerrold Nadler fè anons sa a menm jou kote Prezidan Trump te chante lwanj pou Misye Barr poutèt li te fè yon entèvansyon nan pwosè pou koripsyon politik kont yon bon zanmi lidè ameriken an, Roger Stone.
Mesye te entèvni yon fason pou fè lajsitis redwi santans akize a apre kèk pwokirè de karyè te rekomande yon vèdik 9 van prizon pou koupab la. Dosye Roger Stone nan makonnen ak yon envestigasyon sou eleksyon 2016 la, yon eleksyon Msye Trump te ranpòte.
4 Manm Lame Chinwaz la Koupab pou Pirataj Elektwonik, daprè Depatman Jistis Etazini
Administrasyon Trump la Pral Aplike Mezi Ki Entèdi Moun Kap Pran Èd nan Leta Vin Sitwayen Ameriken
Sena Ameriken an Jwenn Prezidan Donald Trump Non Koupab